Ministru kabineta rīkojuma projekta „Par valsts nekustamo īpašumu nodošanu Rīgas Stradiņa universitātes īpašumā” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | *Publiskas personas mantas atsavināšanas likuma*  5.pants, kas nosaka, ka atļauju atsavināt valsts nekustamo īpašumu dod Ministru kabinets.  *Publiskas personas mantas atsavināšanas likuma* 42.panta pirmā daļa, kas nosaka, ka valsts nekustamo īpašumu var nodot bez atlīdzības atvasinātas publiskas personas īpašumā.  *Publiskas personas mantas atsavināšanas likuma* 43.pants, kas nosaka, ka šā likuma [42.pantā](http://likumi.lv/doc.php?id=68490#p42) minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma [5.](http://likumi.lv/doc.php?id=68490#p5) un [6.pantā](http://likumi.lv/doc.php?id=68490#p6) minētās institūcijas (amatpersonas).  *Augstskolu likuma* 76.panta pirmā daļa un otrās daļas 4.punkts, kas nosaka, ka augstskolu īpašumā var būt nekustamais īpašums, ko tām bez atlīdzības nodevusi cita atvasināta publiska persona vai valsts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts *„Par valsts nekustamo īpašumu nodošanu Rīgas Stradiņa universitātes īpašumā”* (turpmāk – Ministru kabineta rīkojuma projekts) paredz saskaņā ar *Publiskas personas mantas atsavināšanas likuma* 42.panta pirmo daļu un 43.pantu, lai nodrošinātu likumā *„Par Rīgas Stradiņa universitātes Satversmi”* noteiktos uzdevumus, nodot bez atlīdzības Rīgas Stradiņa universitātes īpašumā šādus valsts nekustamos īpašumus, kas ierakstīti zemesgrāmatā uz valsts vārda Veselības ministrijas personā:  **1)** valsts nekustamo īpašumu (nekustamā īpašuma kadastra Nr.0100 064 0134)– zemes vienības 5860 m 2 (zemes vienības kadastra apzīmējums 0100 064 0134) un divas būves (būvju kadastra apzīmējumi 0100 064 0134 001 un 0100 064 0134 002), Dzirciema iela 20 un 20 k-2, Rīgā, kas ierakstīts Rīgas pilsētas Vidzemes priekšpilsētas zemesgrāmatu nodaļas Rīgas pilsētas zemesgrāmatas nodalījumā Nr.31415 (turpmāk – nekustamais īpašums **Dzirciema ielā 20**).  Ēku (būvju) lietošanas pamatmērķis atbilstoši [Nekustamā īpašuma valsts kadastra informācijas sistēm](http://www.vzd.gov.lv/lv/par-mums/darbibas-jomas/kadastrs/)ā reģistrētajām ziņām un saskaņā ar inventarizācijas lietas datiem galvenais būvju lietošanas veids (turpmāk – būves galvenais lietošanas veids) – ārstniecības vai veselības aprūpes iestāžu ēka poliklīnika (būves kadastra apzīmējums 0100 064 0134 001) un mācību korpuss (būves kadastra apzīmējums 0100 064 0134 002).  Nekustamajam īpašumam **Dzirciema ielā 20** ir šādi **Kadastrā noteikti apgrūtinājumi:**  1)ekspluatācijas aizsargjoslas teritorija ap ūdensvadu, kas atrodas dziļāk par 2 metriem- 0.025ha,  2) ekspluatācijas aizsargjoslas teritorija ap ūdensvadu, kas atrodas dziļāk par 2 metriem- 0.0015ha,  3) ekspluatācijas aizsargjoslas teritorija gar pašteces kanalizācijas vadu- 0.0496ha,  4) ekspluatācijas aizsargjoslas teritorija gar pašteces kanalizācijas vadu- 0.001ha,  5) aizsargjoslas teritorija gar pazemes elektronisko sakaru tīklu līnijām un kabeļu kanalizāciju- 0.005ha,  6) ekspluatācijas aizsargjoslas teritorija gar elektrisko tīklu kabeļu līniju- 0.0003ha,  7) ekspluatācijas aizsargjoslas teritorija gar elektrisko tīklu kabeļu līniju- 0.0004ha,  8) ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem- 0.038ha,  9) ekspluatācijas aizsargjoslas teritorija gar pazemes siltumvadu, siltumapgādes iekārtu un būvi- 0.0126ha,  10) ekspluatācijas aizsargjoslas teritorija gar pazemes siltumvadu, siltumapgādes iekārtu un būvi- 0.0008ha,  11) ekspluatācijas aizsargjoslas teritorija gar gāzesvadu ar spiedienu līdz 0,4 megapaskāliem- 0.0051ha,  12) ekspluatācijas aizsargjoslas teritorija gar gāzesvadu ar spiedienu līdz 0,4 megapaskāliem- 0.0087ha,  13) ceļa servitūta teritorija- 0.0321ha.  Nekustamais īpašums **Dzirciema ielā 20** nodots Rīgas Stradiņa universitātes apsaimniekošanā ar 2009.gada 5.maija apsaimniekošanas līgumu Nr.73 (grozījumi ar 2013.gada 13.decembra vienošanos).  Augstskolu uzdevumu loks saskaņā ar *Augstskolu likumu* ietver ne tikai studiju un pētnieciskā darba īstenošanu, bet arī zināšanu un cita intelektuālā potenciāla piedāvāšanu sabiedrībai plašākā kontekstā. Saskaņā ar *Augstskolu likuma* 5.panta („Augstskolu uzdevumi”) ceturto daļu „*Augstskolas organizē savu darbu sabiedrības interesēs, kā arī informē sabiedrību par savu darbību[..]. Tās piedāvā sabiedrībai iegūtās zinātniskās, mākslinieciskās un profesionālās atziņas, metodes un pētījumu rezultātus*”, kā arī saskaņā ar minētā panta trešo daļu *„Augstskolas veicina tālākizglītojošas studijas un piedalās tālākas izglītības pasākumos [..]*”.  Atbilstoši augstskolas uzdevumiem un to realizācijas formu ietvaros nekustamajā īpašumā **Dzirciema ielā 20**, līdz šim savu darbību sekmīgi ir veikusi Rīgas Stradiņa universitātes dibinātā un Rīgas Stradiņa universitātei 100% piederošā sabiedrība ar ierobežotu atbildību „Rīgas Stradiņa universitātes Stomatoloģijas institūts” (turpmāk – Stomatoloģijas institūts), īstenojot arī *Augstskolu likuma* 5.panta trešajā un ceturtajā daļā minētās funkcijas.  Pēc nekustamā īpašuma **Dzirciema ielā 20** nodošanas Rīgas Stradiņa universitātes īpašumā Rīgas Stradiņa universitāte kā īpašnieks lietos ēku savām funkcijām gan patstāvīgi, gan normatīvajos aktos noteiktajos ietvaros ar Stomatoloģijas institūta starpniecību. Stomatoloģijas institūts ir vienīgā zobārstniecības un mutes, sejas un žokļu ķirurģijas iestāde Latvijā, kas veic ne tikai klīnisko darbu, bet attīsta arī Rīgas Stradiņa universitātes akadēmisko un zinātnisko darbību stomatoloģijā. Stomatoloģijas institūtā regulāri notiek kursi un semināri, lai uzlabotu ārstu profesionālās iemaņas, celtu profesionālo kvalifikāciju, kā arī apgūtu jaunas ārstēšanas metodes. Vienlaicīgi Stomatoloģijas institūts ir arī Rīgas Stradiņa universitātes akadēmiska iestāde, kur tiek veikta pētnieciska darbība un zinātnisko projektu izstrāde. Moderno tehnoloģiju ieviešana un izstrāde apmācības un ārstēšanas procesā ir radījusi izteiktu telpu nepietiekamību tālākās darbības attīstībai un izaugsmei. Stomatoloģijas institūts nekustamajā īpašumā **Dzirciema ielā 20** laikā no 2010.gada 1.maija līdz 2011.gada 31.oktobrim realizēja ERAF 3.1.5.1. aktivitātes *„Ambulatorās veselības aprūpes attīstība”* 3.1.5.1.2.apakšaktivitātes „*Veselības aprūpes centru attīstība”* projektu Nr.3DP/3.1.5.1.2/10/IPIA/VEC/003 *„Bērnu mutes, sejas un žokļu ambulatorās ķirurģijas un diagnostikas centra ar dienas stacionāru izveide”* (turpmāk – projekts). Kopējais projekta finansējums 279 940,15 *euro*; tai skaitā ERAF līdzfinansējums 193 027,13 *euro* (projekts pabeigts).  Veselības ministrija kā Eiropas Savienības struktūrfondu vadībā iesaistītā atbildīgā iestāde (turpmāk – atbildīgā iestāde) savas kompetences ietvaros konceptuāli ir izvērtējusi būtisko pārmaiņu risku un sekas 2006.gada 11.jūlija Padomes regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (Regula Nr.1083/2006), 57.panta izpratnē attiecībā uz atbildīgās iestādes pārziņā esošo SIA "Rīgas Stradiņa universitātes Stomatoloģijas institūts" realizēto projektu, kas īstenots nekustamajā īpašumā **Dzirciema iela 20**, un informē, ka nekustamā īpašuma **Dzirciema iela 20** nodošana Rīgas Stradiņa universitātes īpašumā nerada būtisku pārmaiņu risku projekta ietvaros, jo:  1) nekustamā īpašuma nodošana Rīgas Stradiņa universitātes īpašumā neapdraud projektā sasniegto rezultātu izmantošanu projektā paredzētajam mērķim;  2) neietekmē projekta būtību, īstenošanas nosacījumus un nesniedz nepamatotas priekšrocības;  3) netiek pārtraukta produktīvā darbība, t.i., netiek veiktas būtiskas pārmaiņas, kas varētu izraisīt likumā „Par Rīgas Stradiņa universitātes Satversmi” noteikto pamatdarbību un uzdevumus pārtraukšanu;  4) tiks nodrošināta projekta ietvaros iegādāto un radīto vērtību saglabāšana un uzturēšana.  Stomatoloģijas institūts atbilstoši līgumam par Eiropas Savienības fonda projekta īstenošanu un Eiropas Reģionālās attīstības fonda līdzfinansējuma piešķiršanu Nr.3DP/3.1.5.1.2/10/IPIA/VEC/003, kas noslēgts starp Veselības ekonomikas centru kā sadarbības iestādi, Stomatoloģijas institūtu kā finansējuma saņēmēju un Veselības ministriju kā infrastruktūras īpašnieku, vispārējo noteikumu 4.1.17.apakšpunktu, par jebkurām pārmaiņām līguma ietvaros ir jāinformē sadarbības iestāde. Attiecīgi Stomatoloģijas institūtam par infrastruktūras īpašnieka maiņu nepieciešams informēt Centrālo finanšu un līgumu aģentūru kā sadarbības iestādi, kas ir Veselības ekonomikas centra funkciju pārņēmēja.  Pēc nekustamā īpašuma Dzirciema ielā 20 nodošanas Rīgas Stradiņa universitātes īpašumā Stomatoloģijas institūta darbības ēkā tiks turpināta atbilstoši normatīvajos aktos noteiktajiem ietvariem, tajā skaitā, ņemot vērā valsts atbalsta ierobežojumus.  **2)** valsts nekustamo īpašumu (nekustamā īpašuma kadastra Nr. 0100 064 0044) zemes vienību (zemes vienības kadastra apzīmējums 0100 064 0021) 0,8194 haplatībā un četras būves (būvju kadastra apzīmējumi 0100 064 0134 003, 0100 064 0134 005, 0100 064 0134 006 un 0100 064 0134 007), – Dzirciema ielā 20 k-3, 20 k-5, 20 k-6 un 20 k-7, Rīgā, kas ierakstīts Rīgas pilsētas Vidzemes priekšpilsētas zemesgrāmatu nodaļas Nr.1000 0047 1778 (turpmāk – nekustamais īpašums **Dzirciema ielā 20A**). Būvju galvenais lietošanas veids saskaņā ar inventarizācijas lietas datiem– ārstniecības vai veselības aprūpes iestāžu ēka (būvju kadastra apzīmējumi 0100 064 0134 003 un 100 064 0134 006). Būves ar kadastra apzīmējumu 0100 064 0134 005 un 0100 064 0134 007 ir garāžas (garāžu ēkas).  Nekustamais īpašums **Dzirciema ielā 20A** ir nodots valsts sabiedrības ar ierobežotu atbildību “Paula Stradiņa Klīniskā universitātes slimnīca” (turpmāk – Slimnīca) lietošanā un SIA “Veselības aprūpes nekustamie īpašumi” pārvaldīšanā (2009.gada 9.janvāra līgums Nr. SKUS 14/09 par Veselības ministrijas īpašumu pārvaldīšanu, grozījumi ar 2013.gada 4.septembra vienošanos).  Nekustamajam īpašumam **Dzirciema ielā 20A** ir šādi **Kadastrā noteikti apgrūtinājumi**:  1) ekspluatācijas aizsargjoslas teritorija ap ūdensvadu, kas atrodas dziļāk par 2 metriem-0.0437ha,  2) ekspluatācijas aizsargjoslas teritorija ap ūdensvadu, kas atrodas dziļāk par 2 metriem-0.0045ha,  3) ekspluatācijas aizsargjoslas teritorija gar pašteces kanalizācijas vadu-0.0036ha,  4) ekspluatācijas aizsargjoslas teritorija gar pašteces kanalizācijas vadu-0.0149ha,  5) aizsargjoslas teritorija gar pazemes elektronisko sakaru tīklu līnijām un kabeļu kanalizāciju-0.0155ha,  6) ekspluatācijas aizsargjoslas teritorija gar elektrisko tīklu kabeļu līniju-0.0131ha,  7) ekspluatācijas aizsargjoslas teritorija gar elektrisko tīklu kabeļu līniju-0.0129ha,  8) ekspluatācijas aizsargjoslas teritorija ap elektrisko tīklu transformatoru apakšstaciju-0.0147ha,  9) ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem-0.0221ha,  10) ekspluatācijas aizsargjoslas teritorija gar pazemes siltumvadu, siltumapgādes iekārtu un būvi- 0.0241ha,  11) ekspluatācijas aizsargjoslas teritorija gar gāzesvadu ar spiedienu līdz 0,4 megapaskāliem-0.0041ha,  12) ceļa servitūta teritorija-0.0158ha,  13) zemes īpašniekam nepiederoša būve vai būves daļa-0.0064ha (saskaņā ar kadastra informāciju uz zemes atrodas vai daļēji atrodas arī būve (būves kadastra apzīmējums 0100 064 0134 004 – transformators.  Lietu tiesības, kas reģistrētas Zemesgrāmatā un apgrūtina nekustamo īpašumu Dzirciema iela 20A:  1) Aizsargjoslas teritorija gar gar ūdensvadu, kas atrodas dziļāk par 2 m- 0,0437 ha,  2) Aizsargjoslas teritorija gar ūdensvadu, kas atrodas dziļāk par 2 m- 0,0045 ha,  3) Aizsargjoslas teritorija gar pašteces kanalizācijas vadu-0,0036ha,  4) Aizsargjoslas teritorija gar pašteces kanalizācijas vadu-0,0149 ha,  5) Aizsargjoslas teritorija gar pazemes elektronisko sakaru tīklu līnijām un kabeļu kanalizāciju-0,0155ha,  6) Aizsargjoslas teritorija gar elektrisko tīklu kabeļu  līniju-0,0131 ha,  7) Aizsargjoslas teritorija gar elektrisko tīklu kabeļu līniju-0,0129 ha,  8) Aizsargjoslas teritorija gar elektrisko tīklu transformatoru apakšstaciju--0,0147 ha,  9) Aizsargjoslas teritorija gar elektrisko tīklu gaisvadu līnijām pilsētās un ciemos-0,0221 ha,  10) Aizsargjoslas teritorija gar pazemes siltumvadu, siltumapgādes iekārtu un būvi-0,0241ha,  11) Aizsargjoslas teritorija gar pazemes siltumvadu, siltumapgādes iekārtu un būvi-0,0241ha,  12) Aizsargjoslas teritorija gar gāzesvadu ar spiedienu līdz 0,4 megapaskāliem- 0,0241ha,  13) Aizsargjoslas teritorija gar gāzesvadu ar spiedienu līdz 0,4 megapaskāliem- 0,0041ha,  14) Ceļa servitūta teritorija- 0,0158 ha,  15) Zemes īpašniekam nepiederoša būve vai  būves daļa-0,0064 ha.  Būves - transformatora (būves kadastra apzīmējums 0100 064 0134 004) Dzirciema ielā 20 k-4, Rīgā, īpašuma tiesības nav nostiprinātas zemesgrāmatā. Rīgas Stradiņa universitāte (Veselības ministrijas pilnvarojuma ietvaros) ir uzsākusi zemes ierīcības projektu, lai nodalītu konkrētās būves uzturēšanai nepieciešamo zemes vienību un atdalītu to no nekustamā īpašuma Dzirciema iela 20A sastāva, izveidojot atsevišķu nekustamo īpašumu. Ekonomikas ministrija 21.04.2015 ir iesniegusi Vidzemes priekšpilsētas tiesā pieteikumu Nr.TLR-26378 par fakta konstatēšanu, kam ir juridiska nozīme, ar lūgumu konstatēt faktu, ka transformatora ēka ir bezīpašnieka manta un atzīt (norādīt spriedumā), ka juridisks fakts konstatēts nolūkā, lai valsts šo īpašumu kā valstij piekrītošu varētu reģistrēt zemesgrāmatā uz valsts vārda. Pēc būves – transformators (būves kadastra apzīmējums 0100 064 0134 004) ierakstīšanas zemesgrāmatā uz valsts vārda Rīgas Stradiņa universitāte veiks nepieciešamās darbības nodalītās zemes vienības zem būves atdošanai valsts īpašumā Ekonomikas ministrijas valdījumā.  Nekustamajā īpašumā **Dzirciema ielā 20 un nekustamajā īpašumā Dzirciema ielā 20A** esošās būves pēc būtības ir vienota, ar piebūvēm savienota ēka, kas ir sadalīta divos nekustamos īpašumos (īpašuma sadale veikta 2009.gadā). Tehniski un funkcionāli efektīvāka būs abu nekustamo īpašumu **Dzirciema ielā 20 un Dzirciema ielā 20A** vienota pārvaldīšana un lietošana, kas paver iespējas vienotai attīstības īstenošanai ilgtermiņā. Rīgas Stradiņa universitāte saskata šajā objektā lielas perspektīvas iespējas, ņemot vērā arī tā atrašanās vietu tiešā Rīgas Stradiņa universitāte centrālās ēkas tuvumā.  Nekustamajā īpašumā **Dzirciema ielā 20A** ir izvietota Slimnīcas 45.nodaļa (turpmāk – Centrs), kura īsteno veselības aprūpes valsts funkciju - pilna profila mutes, sejas, žokļu ķirurģiju ambulatoros un stacionāros apstākļos, studentu un rezidentu apmācību. Lai uzlabotu Centra darbības efektivitāti un sniegto veselības aprūpes pakalpojumu kvalitāti, Slimnīca vēlas pārvietot Centra darbību pēc iespējas ātrākā laikā uz Slimnīcas telpām Pilsoņu ielā 13, kas uzlabotu sniegto pakalpojumu kvalitāti, resursu pārvaldību.  Šobrīd Slimnīcai Pilsoņu ielā 13, Rīgā, līdz šim nav sagatavota Centram nepieciešamā infrastruktūra, lai tur zobārstniecības programma tiktu nodrošināta pilnā apmērā. Izvērtējot Centram zobārstniecības programmas realizēšanai nepieciešamo telpu apjomu, Centrs ir gatavs turpināt darbību nekustamajā īpašumā Dzirciema ielā 20A telpās divās ēkās (būvju kadastra apzīmējumi 0100 064 0134 003 un 0100 064 0134 006), kas tam ir nepieciešamas veselības aprūpes funkcijas īstenošanai (kopā 2067,30 m2) un atbrīvojot pārējās telpas.  Slimnīca ir veikusi ieguldījumus nekustamajā īpašumā **Dzirciema ielā 20A**. Slimnīcas veiktos ieguldījumus nekustamajā īpašumā **Dzirciema ielā 20A** (saskaņā ar SIA „Eiroeksperts” veikto novērtējumu 843571.05 *euro* apmērā) Slimnīcai atlīdzinās Rīgas Stradiņa universitāte.  Pēc nekustamā īpašuma Dzirciema iela 20A nodošanas Rīgas Stradiņa universitātes īpašumā tiesiskās attiecības ar  Slimnīcu līdz Slimnīcas Centra pārcelšanai uz telpām Pilsoņu ielā 13, Rīgā, tiks turpinātas uz telpu nomas pamatiem, par ko starp Slimnīcu un Rīgas Stradiņa universitāti ir noslēgts telpu nomas līgums ar atliekošu nosacījumu par līguma spēkā stāšanos pēc Ministru kabineta rīkojuma izdošanas. Nomas maksa ir aprēķināta saskaņā ar Ministru kabineta 2010.gada 8.jūnija noteikumiem Nr.515 *”Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”* un tiksapmaksāta par visu nomas termiņu – 42 mēneši, EUR 347306,40 (trīs simti četrdesmit septiņi tūkstoši trīs simti seši *eiro* un 40 centi) apmērā, neieskaitot PVN, vienā maksājumā pēc ieguldījumu atlīdzinājuma saņemšanas, lai, ievērojot Rīgas Stradiņa universitātes būtiskos izdevumus Slimnīcas ieguldījumu atlīdzināšanā, nodrošinātu līdzekļu pieejamību Rīgas Stradiņa universitātei nekustamo īpašumu Dzirciema ielā 20 un Dzirciema ielā 20A uz turēšanā un turpmākā attīstīšanā. Nomas maksa slimnīcai netiks samazināta sakarā ar slimnīcas veiktajiem ieguldījumiem, bet visi ieguldījumi Slimnīcai tiks kompensēti.  Savukārt, nomas līgumi ar līdzšinējiem Dzirciema ielas 20A nomniekiem tiks izbeigti ar vienpusēju uzteikumu vai abpusēju vienošanos atbilstoši faktiskajām iespējām.  Nekustamo īpašumu **Dzirciema ielā 20 un Dzirciema ielā 20A** Rīgas Stradiņa universitāte izmantos, lai realizētu funkciju **-** piedāvātu un realizētu plašu universitātes profilam atbilstošu akadēmisko un profesionālo izglītību medicīnā, klīnisko prasmju apgūšanu un pētnieciskā darba veikšanu, nodrošinot arī studiju un pētniecības darba nedalāmību, nepieciešamās infrastruktūras pieejamību un attīstību, kā arī lai piedāvātu sabiedrībai savu intelektuālo potenciālu, iegūtās zinātniskās un profesionālās atziņas, metodes un pētījumu rezultātus, kas atbilstoši Augstskolu likumam un Zinātniskās darbības likumam ir augstskolas darbības funkcijas un uzdevumi. Darbība ēkās būs atbilstoša arī valsts atbalsta kontroles normām.  Dzirciema iela 20 un Dzirciema iela 20A telpu izmantošana un Rīgas Stradiņa universitātes ieņēmumi, kas saistīti ar šīm telpām:   |  |  |  |  |  |  | | --- | --- | --- | --- | --- | --- | | **Adrese** | **Platība, m2** | **Telpu izmantotājs** | **RSU darbības veids** | **Ieņēmumi gadā, EUR** | **Ieņēmumu īpatsvars, %** | | **Dzirciema 20** (faktiskā un plānotā izmantošana | 2037.56 | RSU Zobārstniecības fakultātes katedras | Pamatdarbība-izglītība un zinātne | 1 512 791.40 | **70.9** | | 2475.34 | RSU Stomatoloģijas Institūts | Saimnieciskā darbība – telpu noma | 73 701.96 | **3.5** | | **Dzirciema 20 a** (plānotā izmantošana) | 2067.30 | VSIA “Paula Stradiņa klīniskā universitātes slimnīca” | Saimnieciskā darbība – telpu noma | 153 559.04 | **7.2** | | 458.50 | Citi esošie nomnieki | Saimnieciskā darbība – telpu noma | 34 057.38 | **1.6** | | 975.71 | RSU katedras | Pamatdarbība -izglītība un zinātne | 312 078.46 | **14.6** | | 629.79 | RSU Stomatoloģijas Institūts | Saimnieciskā darbība – telpu noma | 46 780.80 | **2.2** |   **Aprēķinu metodika:**  Ieņēmumi no pamatdarbības tiek aprēķināti akadēmiskā gada griezumā, pamatojoties uz Dzirciema 20 un Dzirciema 20A izvietoto Rīgas Stradiņa universitātes Zobārstniecības katedru resursu īpatsvaru kopējā Zobārstniecības studiju programmas realizācijā. Kopējie ieņēmumi Zobārstniecības fakultātē no izglītības un zinātniskās darbības sastāda ap 2.7 milj. EUR gadā, bet dotajās telpās ir plānots, ka tiks realizēti 68% no programmas.  Ieņēmumi no telpu nomas Dzirciema 20 ir pamatojoties uz spēkā esošo nomas līgumu, kas paredz, ka nomnieks pats veic visus maksājumus par telpu uzturēšanas pakalpojumiem, remontiem un komunālajiem pakalpojumiem.  Ieņēmumi no telpu nomas Dzirciema 20a paredz ikmēneša 1 m2 izmaksas 6.19 EUR, kas iekļauj komunālos pakalpojumus. Ieņēmumu apjoma aprēķins balstīts uz līdzīgas ēkas izmaksu aprēķiniem saskaņā ar Ministru kabineta 2010.gada 8.jūnija noteikumiem Nr.515 *„Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”*. Tad, kad ēka būs Rīgas Stradiņa universitātes rīcībā, tiks veikts pārrēķins pamatojoties uz faktiskajiem ēkas uzturēšanas datiem, un tiks piesaistīts vērtēšanas eksperts, lai nodrošinātu, ka dotā nomas maksa atbilst tirgus situācijai (t.i. nekropļo telpu nomas tirgu).  Slimnīcai Dzirciema 20a iznomājamā platība – 2067.30 m2 ir norādīta kā maksimālā, ko Slimnīca ir norādījusi kā savai darbībai uz laiku līdz pārvietošanai nepieciešamo. Nepieciešamības gadījumā Rīgas Stradiņa universitāte var pārskatīt jebkuru nomnieku iznomājamo platību optimizēšanas iespējas.  **Aprēķinu rezultāts:**  Rīgas Stradiņa universitātes pamatdarbības ieņēmumi no abām ēkām Dzirciema 20 (pašlaik) un Dzirciema 20A (perspektīvā), sastāda **85.5%** (70.9% Dzirciema 20 un 14.6% Dzirciema 20a).  Ieņēmumi par **12.9%** ir saimnieciskā darbība (telpu noma), kas saistīta ar pamatfunkciju veikšanu – studentiem ir iespējas apgūt praktiskās iemaņas, kā arī Rīgas Stradiņa universitātes ir iespējas piesaistīt zobārstniecības nozares labākos speciālistus no Stomatoloģijas institūta un no Slimnīcas studiju un zinātnes darbam.  Pārējie ieņēmumi ir **1.6%** apjomā ir esošo nomnieku nomas maksa, kuru līgumu pagarināšana vai izbeigšana tiks izvērtēta, prioritāri ņemot vērā pamatdarbības vajadzības.  **Saimnieciskās darbības īpatsvara kontrole**  Rīgas Stradiņa universitātes Finanšu departaments apkopo ik gada studiju programmu finanšu rādītājus, kur uzrādīts ieņēmumu apjoms Zobārstniecības fakultātei, un tā ieņēmumu daļa, kas attiecas uz Dzirciema 20 un Dzirciema 20A (perspektīvā) telpās izvietotajām katedrām. Grāmatvedības sistēmā ir pieejama informācija par ieņēmumiem no saimnieciskās darbības par telpu iznomāšanu.  Atbilstoši Eiropas Komisijas sagatavotā dokumenta Komisijas paziņojuma projekta par valsts atbalsta jēdzienu saskaņā ar LESD 107.panta 1.punktu (pieejams: http: //ec.europa.eu/competition/consultations/2014\_state\_aid\_notion/draft\_guidance\_lv.pdf) (turpmāk – Komisijas paziņojums) 40.punktam:  “Ja jaukta izmantojuma gadījumā infrastruktūru izmanto galvenokārt tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, t. i., šī darbība ir tieši saistīta ar infrastruktūras ekspluatāciju un tai nepieciešama vai cieši saistīta ar tās galveno nesaimniecisko izmantojumu. Parasti šādai papildinošajai darbībai patērē tos pašus resursus kā pamata nesaimnieciskajai darbībai, piemēram, tos pašus materiālus, iekārtas, darbaspēku, pamatkapitālu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu[[1]](#footnote-1).  Visa RSU veiktā saimnieciskā darbība abās ēkās tiks ņemta vērā, uzraugot, lai ieņēmumi no tās nepārsniegtu gadā noteikto proporciju (valsts atbalsta regulējuma nosacījums), lai nodrošinātu, ka RSU darbība šajās ēkās saglabājas kā nesaimnieciska darbība. RSU īstenotā saimnieciskā darbība abās ēkās ietver, tai skaitā, (1) gan RSU īstenoto saimniecisko darbību atbilstoši RSU satversmes 2.5.punktam, (2) gan RSU īstenoto darbību atbilstoši Augstskolu likuma 5.panta ceturtajai daļai, ja tā kvalificējas kā saimnieciska darbība, piedāvājot sabiedrībai savu intelektuālo potenciālu, iegūtās zināšanas un profesionālās atziņas, metodes un pētījumu rezultātus, (3) gan arī RSU darbību, iznomājot telpas abās ēkās.  Lai nodrošinātu, ka tiks ievēroti valsts atbalsta nosacījumi, lai varētu turpināt uzskatīt, ka RSU darbība nepārvēršas par saimniecisku darbību abās ēkās to amortizācijas periodā, Veselības ministrija veiks proporcijas (15%) ievērošanas uzraudzību, reizi gadā aicinot RSU iesniegt minēto informāciju.  Izvērtējot ar nekustamo īpašumu **Dzirciema ielā 20 un Dzirciema ielā 20A** izmantošanu saistītos aspektus un apsaimniekošanu, nekustamo īpašumu nodošana Rīgas Stradiņa universitātes īpašumā ir pamatojama ar lietderības apsvērumu, kas ir nozīmīgi Rīgas Stradiņa universitātes un nekustamo īpašumu attīstības kontekstā, kā arī valstiskā mērogā.  Nekustamo īpašumu nodošana Rīgas Stradiņa universitātes īpašumā būtiski sekmēs Rīgas Stradiņa universitātes studiju un zinātnes nozaru attīstību, tajā skaitā, īpaši ļoti resursu ietilpīgās veselības aprūpes izglītības attīstību. Nekustamo īpašumu nodošana Rīgas Stradiņa universitātes īpašumā ir veicinošs risinājums nekustamo īpašumu efektīvākai un ilgtermiņa attīstīšanai, kā arī Rīgas Stradiņa universitātes infrastruktūras attīstīšanā ieguldāmu līdzekļu piesaistei.  Īpašuma tiesību piešķiršanai būs pozitīva ietekme, tajā skaitā:  **1.** Rīgas Stradiņa universitātei būs plašākas iespējas, garantijas un motivācija ieguldīt nekustamajos īpašumos (savos īpašumos) lielākas un ilgtermiņa plānos balstītas finanšu investīcijas.  **2.** Rīgas Stradiņa universitātei būs plašākas iespējas (t.sk. ar zemākām likmēm un drošākiem noteikumiem) atsevišķos gadījumos ar nekustamajiem īpašumiem kā nodrošinājumu Valsts kasē piesaistīt finanses jaunu objektu, piemēram, klīnisko bāžu, kopmītņu, zinātnes un inovāciju centru u.c. būvniecībai, ievērojot attiecīgā valsts atbalsta regulējuma nosacījumus gadījumā, ja minētā finansējuma piesaiste tiks plānota Rīgas Stradiņa universitātes izglītības, zinātniskās un citas augstskolai normatīvajos aktos noteiktās darbības veicināšanai, ko šobrīd valsts nevar finansiāli atļauties.  Rīgas Stradiņa universitāte šobrīd nevar noteikt konkrētus īpašumus, kuri varētu tikt ieķīlāti kā nodrošinājums finanšu piesaistei jaunu objektu izveidē.  Nākotnē Rīgas Stradiņa universitātei būs nepieciešami Valsts kases kredīti, lai īstenotu Eiropas Savienības fonda un citus projektus, ja tādi būs. Aizdevumam piemērojamie nosacījumi tiks vērtēti arī valsts atbalsta kontekstā. Rīgas Stradiņa universitātē nākotnē ir plānots attīstīt ne tikai Eiropas Savienības fonda projektus, bet arī, piemēram, būvēt jaunas dienesta viesnīcas, veikt ēku rekonstrukcijas un remontdarbus, kam būs nepieciešami kredīti. Sakarā ar aizliegumu ieķīlāt nekustamos īpašumus, Rīgas Stradiņa universitāte uzskata, ka attīstībai nepieciešamos kredītus būs nepieciešams saņemt Valsts kasē (ne tikai Eiropas Savienības fondu projektu realizācijai, bet visos citos nepiecienāmos gadījumos). Sakarā ar minēto rīkojuma projekts nosaka, ka aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā).  Atbildīgo iestāžu izvērtējums par attiecīgo Eiropas Savienības fonda projektu būtisko pārmaiņu risku un sekām tiks veikts arī pirms nekustamā īpašuma ieķīlāšanas.  **3**. Rīgas Stradiņa universitāte kā īpašniece tiks uzskatīta par stabilāku sadarbības partneri finanšu darījumos. Tas sekmēs Rīgas Stradiņa universitātes attīstību, nodrošinot studiju procesu un pētniecisko darbību starptautisko standartu līmenī.  **4.** Rīgas Stradiņa universitātei kā īpašniecei būs drošāka vide ilgtermiņa plānošanai un investīcijām savos objektos. Patlaban jebkādas investīcijas ir riskantas, jo nekustamie īpašumi ir nodoti tikai pārvaldīšanā, bet valdījuma tiesība var tikt mainīta. Īpašuma tiesības sekmētu Rīgas Stradiņa universitātes dalību Eiropas struktūrfondu projektos un citos projektos.  **5.** Rīgas Stradiņa universitāte būs līdzvērtīga ar privātām augstskolām, kā arī citām valsts augstskolām, kam ir savi īpašumi un plašas iespējas tos izmantot (t.sk. kā nodrošinājumu aizņēmumiem).  **6.** Tiks novērstas resursu ietilpīgas administratīvas un birokrātiskas prasības īpašumu un telpu izmantošanā (t.sk. saskaņošana, pamatošana, pierādīšana, ekspertīžu veikšana utt.).  Saskaņā ar Ministru kabineta 2004.gada 13.aprīļa noteikumu Nr.286 *„Veselības ministrijas nolikums”* 24.13. apakšpunktu Rīgas Stradiņa universitāte ir Veselības ministrijas padotībā esoša iestāde.  Pamatojoties uz Rīgas Stradiņa universitātes Satversmes (apstiprināta ar likumu *„Par Rīgas Stradiņa universitātes Satversmi”*) 1.4.apakšpunktu un *Augstskolas likuma* 7.panta pirmo daļu Rīgas Stradiņa universitāte ir augstākās izglītības iestāde - valsts dibināta atvasināta publiska persona.  Rīgas Stradiņa universitāte ar 2014.gada 12.decembra vēstuli Nr.3-12/354/2014 lūdza Veselības ministriju sagatavot un normatīvajos aktos noteiktā kārtībā virzīt Ministru kabineta rīkojuma projektu par valsts nekustamo īpašumu Dzirciema ielā 20 un Dzirciema ielā 20A, kuri reģistrēti zemesgrāmatā uz valsts vārda Veselības ministrijas personā, nodošanu Rīgas Stradiņa universitātes īpašumā bez atlīdzības Rīgas Stradiņa universitātes funkciju nodrošināšanai. Veselības ministrija atbalsta nekustamo īpašumu nodošanu Rīgas Stradiņa universitātes īpašumā.  Rīgas Stradiņa universitāte saskaņā ar *Augstskolu likuma* 7.panta pirmo daļu un Rīgas Stradiņa universitātes Satversmes (apstiprināta ar *likumu „Par Rīgas Stradiņa universitātes Satversmi”*) 1.4. punktu ir atvasināta publiska persona. *Augstskolu likuma* 76.panta pirmā daļa un otrās daļas 4.punkts paredz, ka augstskolu īpašumā var būt arī nekustamais īpašums, ko tām bez atlīdzības nodevusi cita atvasināta publiska persona vai valsts. *Augstskolu likuma* 76.panta trešā daļa paredz, ka valsts augstskolām ir tiesības rīkoties ar savu īpašumu savās satversmēs norādīto mērķu sasniegšanai.  Ministru kabineta rīkojuma projekts nosaka, ka Rīgas Stradiņa universitātei saskaņā ar *Publiskas personas mantas atsavināšanas likuma* 42.panta pirmo daļu rīkojuma 1.punktā minētos nekustamos īpašumus atļauts izmantot rīkojuma 2.1.apakšpunktā minēto funkciju nodrošināšanai un bez atlīdzības nodot valstij, ja tie vairs netiek izmantoti rīkojuma 2.1.apakšpunktā minēto funkciju nodrošināšanai, kā arī, nostiprinot zemesgrāmatā īpašuma tiesības uz šā rīkojuma 1.punktā minētajiem nekustamajiem īpašumiem, norādīt, ka īpašuma tiesības nostiprinātas uz laiku, kamēr Rīgas Stradiņa universitāte nodrošina šā rīkojuma 2.1.apakšpunktā minēto funkciju īstenošanu, un ierakstīt atzīmi par aizliegumu nekustamo īpašumu vai to daļas atsavināt vai apgrūtināt to ar hipotēku.  Ministru kabineta rīkojuma projekts nosaka, ka aizliegumu nekustamo īpašumu vai to daļas atsavināt vai apgrūtināt to ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā).  Rīkojuma projekta 4.punkts nosaka, ka nekustamā īpašuma **Dzirciema ielā 20A** daļu (ēkas un zemi) ir tiesīga izmantot slimnīca, uz laiku līdz tiek pārvietota uz citām telpām Pilsoņu ielā 13.  Rīkojuma projekta 5. un 6.punkts nosaka, uzdevumu Rīgas Stradiņa universitātei, vienojoties ar Ekonomikas ministriju, veikt nepieciešamās darbības, lai nodalītu atsevišķā nekustamajā īpašumā transformatoru apakšstacijas TP-633 ēkai (būves kadastra apzīmējums 0100 064 0134 004) Dzirciema ielā 20 k-4, Rīgā, funkcionāli nepieciešamo zemes vienības (zemes vienības kadastra apzīmējums 0100 064 0021) daļu Dzirciema ielā 20 k-3, 20 k-5, 20 k-6 un 20 k-7, Rīgā. Pēc šā rīkojuma 5.punktā minētā uzdevuma izpildes Rīgas Stradiņa universitātei nodot bez atlīdzības valsts īpašumā Ekonomikas ministrijas valdījumā un Ekonomikas ministrijai pārņemt izveidoto nekustamo īpašumu un normatīvajos aktos noteiktajā kārtībā ierakstīt to zemesgrāmatā uz valsts vārda Ekonomikas ministrijas personā.  Ministru kabineta rīkojuma projekta mērķis ir tiesiski sakārtot īpašuma tiesību jautājumus, lai nodrošinātu nekustamo īpašumu **Dzirciema ielā 20 un Dzirciema ielā 20A** nodošanu Rīgas Stradiņa universitātes īpašumā, nodrošinātu to pilnvērtīgu pārvaldīšanu, apsaimniekošanu, kā arī veicinātu Rīgas Stradiņa universitātes darbību un attīstību. |
| 3. | Projekta izstrādē iesaistītās institūcijas | Veselības ministrija, Rīgas Stradiņa universitāte un Slimnīca. |
| 4. | Cita informācija | Ar Rīgas pilsētas Būvvaldes 2015.gada 17.jūlija lēmuma Nr. BV-15-202-ls *„Par zemes vienību un ēku adrešu maiņu un piešķiršanu Āgenskalna, Dārzciema, Ķīpsalas, Šampētera un Zasulauka apkaimē”* 3.1.146. līdz 3.1.151.app. ar 2015.gada 21.jūliju nekustamajam īpašumam Dzirciema ielā 20 un nekustamajam īpašumam Dzirciema ielā 20A piešķirtas jaunas adreses. |

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2015.gads** | | | Turpmākie trīs gadi (tūkst. latu) | | | |
| **2016.** | **2017.** | **2018.** | |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | |
| 1 | 2 | 3 | | 4 | 5 | 6 | |
| 1. Budžeta ieņēmumi: | Projekts šo jomu neskar. | | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. | | | | | | |
| 1.2. valsts speciālais budžets | Projekts šo jomu neskar. | | | | | | |
| 1.3. pašvaldību budžets | Projekts šo jomu neskar. | | | | | | |
| 2. Budžeta izdevumi: | Projekts šo jomu neskar. | | | | | | |
| 2.1. valsts pamatbudžets | Projekts šo jomu neskar. | | | | | | |
| 2.2. valsts speciālais budžets | Projekts šo jomu neskar. | | | | | | |
| 2.3. pašvaldību budžets | Projekts šo jomu neskar. | | | | | | |
| 3. Finansiālā ietekme: | Projekts šo jomu neskar. | | | | | | |
| 3.1. valsts pamatbudžets | Projekts šo jomu neskar. | | | | | | |
| 3.2. speciālais budžets | Projekts šo jomu neskar. | | | | | | |
| 3.3. pašvaldību budžets | Projekts šo jomu neskar. | | | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | | Projekts šo jomu neskar. | | | | |
| 5. Precizēta finansiālā ietekme: | X | | Projekts šo jomu neskar. | | | | |
| 5.1. valsts pamatbudžets | Projekts šo jomu neskar. | | | | |
| 5.2. speciālais budžets | Projekts šo jomu neskar. | | | | |
| 5.3. pašvaldību budžets | Projekts šo jomu neskar. | | | | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīgas Stradiņa universitātei radīsies papildus izdevumi, kas saistīti ar īpašuma tiesību uz valsts nekustamajiem īpašumiem pārreģistrēšanu zemesgrāmatās uz Rīgas Stradiņa universitātes vārda. Izdevumus, kas saistīti ar rīkojuma projektā minēto īpašuma tiesību maiņu zemesgrāmatās un izdevumus, kas radušies saskaņā ar noslēgto savstarpējo vienošanos starp Rīgas Stradiņa universitāti un VSIA „Paula Stradiņa klīniskā universitātes slimnīca” segs Rīgas Stradiņa universitāte tās apstiprinātā budžeta ietvaros. | | | | | | |
|  |  | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Veselības ministrija. |
| 3. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma izpildi nodrošinās Rīgas Stradiņa universitāte, Slimnīca un Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

*Anotācijas II., V. un VI. sadaļa –rīkojuma projekts šo jomu neskar*

Veselības ministrs G. Belēvičs

Vīza: Valsts sekretāre S. Zvidriņa

14.12.2015. 17:38

4363

I.Brūvere

[Ieva.Bruvere@vm.gov.lv](mailto:Ieva.Bruvere@vm.gov.lv), 67876061

S.Dzelzs

[Simona.Dzelzs@rsu.lv](mailto:Simona.Dzelzs@rsu.lv), 67409207

1. Šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 15 % no infrastruktūras kopējās gada jaudas [↑](#footnote-ref-1)